smcproject/ml-wiki-sentences huggingface dataset:
അതിലെ വൈദികർ പ്രാർത്ഥന, ഉപവിപ്രവർത്തികൾ, ആരാധനക്രമം, വചനപ്രഘോഷണം, മറ്റു വിഷയങ്ങളുടെ ബുദ്ധിപരവും ശാസ്ത്രീയവുമായ പാഠ്യപരിപാടികൾ എന്നിങ്ങനെ വിവിധങ്ങളായ തലങ്ങളിൽ ചെറു സമൂഹങ്ങളിൽ അവരുടെ ഉന്നമനത്തിനായി ജീവിച്ചു.
ഡബ്ലിനിലുള്ള കത്തോലിക്കാ യൂണിവേഴ്സിറ്റി, ബേർമി‌ങ്ഹാമിലെ സ്കൂൾ എന്നിവ ന്യൂമാൻ തുടക്കമിട്ട ഫിലിപ്പ് നേരി യുവജനപ്രസ്ഥാനത്തിൻറെ തുടർച്ചയാണ്.
തന്റെ ജീവിതത്തിലെ വിലപ്പെട്ട അവസാന വർഷങ്ങൾ ബേർമി‌ങ്ങാമിലെ സ്കൂളിലാണ് ന്യൂമാൻ ചിലവഴിച്ചത്.
അസന്മാർഗ്ഗിക ജീവിതം നയിച്ചവരെയും ജീവിതത്തിൽ വഴിതെറ്റിയവരെയും സന്മാർഗ്ഗിക ജീവിതത്തിലേക്കു നയിക്കുവാൻ അവർക്കിടയിൽ ജീവിക്കുകയും എഴുതുകയും ചെയ്തു.
അതിനായി വ്യക്തിപരമായ കത്തിടപാടുകൾ നടത്തുകയും ചെയ്തിരുന്നു.
ന്യൂമാന്റെ ജീവിതത്തിലെ ശ്രദ്ധേയങ്ങളായ രചനകളും പ്രാർഥനകളും ഇവിടെ നിന്നാണ് രചിക്കപ്പെട്ടത്.
റോമിലെ വിശുദ്ധ ഫിലിപ്പ് നേരിയുടെ നാമഥേയത്തിലുള്ള ദേവാലയവും മേരിവിൽ ഓറട്ടറിയും അദ്ദേഹത്തിന്റെ വിശ്വാസത്തിന്റെ തീക്ഷ്ണമായ തെളിവാണ്.
ലോകമാകാസകലമുള്ള യുവജനതയ്ക്കായി വലിയ ഒരു വിശ്വാസ പഠനകേന്ദ്രമായി ഇത് റോമിൽ നിലനിൽക്കുന്നു.
ഇംഗ്ലണ്ടിലെ തന്റെ സന്ദർശനത്തിനിടെ 2010 സെപ്തംബർ 19-ആം തിയതി ബെനഡിക്ട് പതിനാറാമൻ മാർപ്പാപ്പ ന്യൂമാനെ വാഴ്ത്തപ്പെട്ടവനായി പ്രഖ്യാപിച്ചു.
അവലംബം ↑ ↑ ↑ 1 2 കത്തോലിക്കാ വിജ്ഞാനകോശം ↑
ജോൺ ഹെർഷെൽ ഇംഗ്ലീഷ് വിലാസം https://ml.wikipedia.org/wiki/John_Herschel
സർ ജോൺ ഹെർഷെൽ എന്ന ജോൺ ഫ്രെഡെറിക്ക് വില്യം ഹെർഷെൽ ( 7 മാർച്ച് 1792 - 11 മേയ് 1871 ) ഇംഗ്ലിഷുകാരനായ ബഹുമുഖപ്രതിഭയായിരുന്നു.
അദ്ദേഹം ഗണിതജ്ഞനും ജ്യോതിശാസ്ത്രജ്ഞനും രസതന്ത്രജ്ഞനും കണ്ടുപിടിത്തക്കരനും പരീക്ഷണാത്മക ഛായാഗ്രാഹകനും സസ്യശാസ്ത്രംസസ്യശാസ്ത്രജ്ഞനുംആയി തന്റെ പ്രതിഭ തെളിയിച്ചു.
അദ്ദേഹം പ്രശസ്ത ജ്യോതിശാസ്ത്രജ്ഞനായിരുന്ന വില്ല്യം ഹെർഷലിന്റെയും മേരി ബാൾഡ്വിന്നിന്റെയും മകനായിരുന്നു.
അദ്ദേഹത്തിനു 12 കുട്ടികൾ ഉണ്ടായിരുന്നു.
ഹെർഷെൽ ആയിരുന്നു ജ്യോതിശാസ്ത്രത്തിൽ അറിയപ്പെടുന്ന ജൂലിയൻദിന സംവിധാനം ഉപയോഗിക്കാൻ തുടങ്ങിയത്.
അദ്ദേഹം ശനിയുടെ 7 ഉപഗ്രഹങ്ങൾക്കും യുറാനസിന്റെ 4 ഉപഗ്രഹങ്ങൾക്കും പേരുകൾ കൊടുത്തു.
അദ്ദേഹം ഛായാഗ്രഹണശാസ്ത്രത്തിനു വലിയ സംഭാവനകൾ നൽകുകയും വർണ്ണാന്ധത , അൾട്രാവയലറ്റ് കിരണങ്ങളുടെ രാസശക്തി എന്നിവയെപ്പറ്റി പഠിച്ചു.
മുൻകാലജീവിതവും ജ്യോതിശാസ്ത്രത്തിലെ സംഭാവനകളും John Herschel 1846
ഹെർഷെൽ ബക്കിങ്ഹാംഷയറിലെ സ്ലൗ എന്ന സ്ഥലത്ത്, മേരി ബാൾഡ്വിന്നിന്റെയും വില്ല്യം ഹെർഷലിന്റെയും മകനായി ജനിച്ചു.
1813ൽ എറ്റോൺ കോളജിലും കേംബ്രിജിലെ സെന്റ് ജോൺസ് കോളെജിലും പഠിച്ച് സീനിയർ റാങ്ളർ എന്ന ഉന്നത പദവി നേടി.
അദ്ദേഹം ഈ സമയത്ത് ചാൾസ് ബാബേജ് , ജോർജ്ജ് പീക്കോക്ക്തുടങ്ങിയവരുമായി സൗഹാർദ്ദത്തിലായി.
1816ൽ അദ്ദേഹം ജ്യോതിശാസ്ത്രം പഠിക്കാൻ തുടങ്ങി.
ഈ സമയത്ത് അദ്ദേഹം 18 ഇഞ്ച് (460 എം. എം.) വ്യാസവും 20 അടി (6.1 മീ.) ഫോക്കസ് ദൂരവുമുള്ള ഒരു പ്രതിഫലന ദൂരദർശിനി നിർമ്മിച്ചു.
1821നും 1823നും ഇടയ്ക്ക്, ജെയിംസ് സൗത്തിനുമൊപ്പം തന്റെ പിതാവ് കാറ്റലോഗു ചെയ്ത ഇരട്ട നക്ഷത്രത്തെ വീണ്ടും പഠിച്ചു.
ഈ പ്രവർത്തനം അദ്ദേഹത്തിനു റോയൽ ആസ്ട്രോണമിക്കൽ സൊസൈറ്റിയുടെ ഗോൾഡ് മേഡൽ നേടിക്കൊടുത്തു.
1836ലും ഇതേ സ്വർണ്ണ മെഡൽ അദ്ദേഹം നേടി.
മൂന്നു പ്രാവശ്യം അദ്ദേഹം റോയൽ ആസ്ട്രോണമിക്കൽ സൊസൈറ്റിയുടെ പ്രസിഡന്റും ആയിരുന്നു.
ദക്ഷിണാഫ്രിക്ക സന്ദർശനം
1833 നവംബർ 13നു പോർട്സ്മൗത്തിൽ നിന്നും അദ്ദേഹം ദക്ഷിണാഫ്രിക്കയ്ക്കു പുറപ്പെട്ടു.
തെക്കൻ അർദ്ധഗോളത്തിലെ ആകാശത്തിൽ കാണുന്ന നക്ഷത്രങ്ങൾ, നെബുലകൾ മറ്റു ആകാശവസ്തുക്കൾ എന്നിവയെപ്പറ്റി പഠിക്കാനും അവയുടെ പട്ടികയും വിവരങ്ങളും തയ്യാറാക്കി കാറ്റലോഗാക്കിമാറ്റാനുമായിരുന്നു ഉദ്ദേശം.
തന്റെ പിതാവായിരുന്ന [[വില്ല്യം ഹെർഷൽ|വില്ല്യം ഹെർഷലിന്റെ വടക്കൻ അർദ്ധഗോളത്തിലെ ആകാശവസ്തുക്കളുടെ പര്യവേക്ഷണത്തിനു സഹായകരമായി അതിനോടു ചേർന്നായിരുന്നു തന്റെ പഠനം മുന്നോട്ടുകൊണ്ടുപോയത്. 1834ൽ ദക്ഷിണാഫ്രിക്കയിലെ കേപ് ടൗണിലെത്തിയ അദ്ദേഃഅം, ഛായാഗ്രഹണമേഖലയിൽ കുടുംബം ഗ്രന്ഥസൂചി നോട്ടുകളും അവലംബവും കൂടുതൽ വായനയ്ക്ക് On the Aberration of Compound Lenses and Object-Glasses (1821); Book-length articles on "Light", "Sound" and "Physical Astrononmy" for the Encyclopaedia Metropolitana (30 vols. 1817-45) A preliminary discourse on the study of natural philosophy , part of Dionysius Lardner's Cabinet cyclopædia (1831, new edition 1840); A Treatise on Astronomy (1833); Outlines of Astronomy (1849) General Catalogue of 10,300 Multiple and Double Stars (published posthumously); Familiar Lectures on Scientific Subjects ; General Catalogue of Nebulae and Clusters ; Manual of Scientific Inquiry (ed.), (1849); Meteorology (1861)
ജോൺ സ്‌നോ
അമേരിക്കൻ എഴുത്തുകാരൻ ജോർജ് ആർ ആർ മാർട്ടിൻ എഴുതിയ എ സോങ് ഓഫ് ഐസ് ആൻഡ് ഫയർ നോവൽ പരമ്പരയിലെ ഒരു കഥാപാത്രമാണ് ജോൺ സ്‌നോ .
നോവൽ പരമ്പരയിലെ പ്രമുഖ കഥാപാത്രമായ ജോണിനെ എഴുത്തുകാരന്റെ ഉത്‌കൃഷ്‌ടമായ സൃഷ്‌ടി എന്നാണ് ദ ന്യൂയോർക് ടൈംസ്‌ വിശേഷിപ്പിച്ചത്.
നോവൽ അടിസ്ഥാനമാക്കി എച്ച്.ബി.ഒ നിർമിച്ച ഗെയിം ഓഫ് ത്രോൺസ് എന്ന ടെലിവിഷൻ പരമ്പരയിലും ജോൺ ഒരു മുഖ്യവേഷം കൈകാര്യം ചെയ്യുന്നു.
കഥാപാത്രത്തിന്റെ യഥാർത്ഥ മാതാപിതാക്കൾ ആരെന്ന് സംബന്ധിച്ച് ഊഹാപോഹങ്ങൾ നോവലിന്റെയും ടെലിവിഷൻ പരമ്പരയുടെയും ആരാധകരുടെ ഇടയിൽ ഒരു സജീവ ചർച്ചാവിഷയമാണ്.
എച്ച്.ബി.ഒ നിർമ്മിച്ച ഗെയിം ഓഫ് ത്രോൺസ് പരമ്പരയിൽ ജോണിന്റെ വേഷം അവതരിപ്പിച്ചത് ഇംഗ്ലീഷ് നടൻ കിറ്റ് ഹാരിങ്ടൺ ആണ്.
പരമ്പരയിലെ മികച്ച പ്രകടനം ഹാരിങ്ടണിനിന് മികച്ച സഹനടനുള്ള 2016 ലെ പ്രൈം ടൈം എമ്മി അവാർഡ് നാമനിർദ്ദേശത്തിനു അർഹനാക്കി.
സഹനടനുള്ള സാറ്റേൺ അവാർഡിനു 2012, 2016, 2017 വർഷത്തെ നാമനിർദ്ദേശവും അദ്ദേഹത്തിന് ലഭിച്ചു.
ജോൺ ഹാർഡി
ലണ്ടൻ യൂണിവേഴ്‌സിറ്റി കോളജിലെ ന്യൂറോളജിക്കൽ രോഗങ്ങളിൽ ഗവേഷണ താൽപ്പര്യങ്ങളുള്ള റെറ്റ ലീല വെസ്റ്റൺ ഇൻസ്റ്റിറ്റ്യൂട്ട് ഓഫ് ന്യൂറോളജിക്കൽ സ്റ്റഡീസിലെ മനുഷ്യ ജനിതകശാസ്ത്രജ്ഞനും മോളിക്യുലർ ബയോളജിസ്റ്റുമാണ് ജോൺ ആന്റണി ഹാർഡി FRS (ജനനം: 9 നവംബർ 1954).
1976 ൽ ലീഡ്സ് യൂണിവേഴ്സിറ്റിയിൽ നിന്നും ഹാർഡിക്ക് തന്റെ ബാച്ചിലർ ഓഫ് സയൻസ് ബിരുദം ലഭിച്ചു.
1981 ൽ ഇംപീരിയൽ കോളേജിൽ നിന്ന് ഡോപ്പാമിൻ ആൻഡ് അമിനോ ആസിഡ് ന്യൂറോഫാർമക്കോളജി റിസർച്ചിൽ പി.എച്ച്.ഡിയും നേടി.
പിഎച്ച്ഡിക്ക് ശേഷം, ഹാർഡി ഇംഗ്ലണ്ടിലെ ന്യൂകാസിൽ ഓൺ ടൈനിലെ എംആർസി ന്യൂറോപാഥോജെനിസിസ് യൂണിറ്റിൽ പോസ്റ്റ്ഡോക്ടറൽ ഗവേഷണം നടത്തി.
തുടർന്ന് സ്വീഡനിലെ ഉമെയിലെ സ്വീഡിഷ് ബ്രെയിൻ ബാങ്കിൽ അൽഷിമേഴ്സ് രോഗത്തെപ്പറ്റി പോസ്റ്റ്ഡോക്ടറൽ ജോലികൾ ചെയ്തു.
1985 ൽ ലണ്ടനിലെ ഇംപീരിയൽ കോളേജിലെ സെന്റ് മേരീസ് ഹോസ്പിറ്റലിൽ ബയോകെമിസ്ട്രി അസിസ്റ്റന്റ് പ്രൊഫസറായി.
അവിടെ അൽഷിമേഴ്‌സ് രോഗത്തെക്കുറിച്ച് ജനിതക പഠനങ്ങൾ ആരംഭിച്ചു.
1989 ൽ അസോസിയേറ്റ് പ്രൊഫസറായ അദ്ദേഹം 1992 ൽ ടമ്പയിലെ സൗത്ത് ഫ്ലോറിഡ സർവകലാശാലയിൽ അൽഷിമേഴ്‌സ് റിസർച്ചിന്റെ പിഫെർ എൻ‌ഡോവ് ചെയർ എടുത്തു.
1996 ൽ അദ്ദേഹം ഫ്ലോറിഡയിലെ ജാക്സൺവില്ലിലുള്ള മയോ ക്ലിനിക്കിലേക്ക് കൺസൾട്ടന്റായും ന്യൂറോ സയൻസ് പ്രൊഫസറായും മാറി.
2000 ൽ ന്യൂറോ സയൻസിന്റെ ചെയർമാനായ അദ്ദേഹം 2001 ൽ മേരിലാൻഡിലെ ബെഥെസ്ഡയിലെ നാഷണൽ ഇൻസ്റ്റിറ്റ്യൂട്ട് ഓൺ ഏജിംഗിലേക്ക് മാറി.
2001 ൽ ന്യൂറോജെനെറ്റിക്സ് ലബോറട്ടറി ചീഫ് ആയി.
2007 ൽ ലണ്ടനിലെ യൂണിവേഴ്സിറ്റി കോളേജിലെ റെറ്റ ലീല വെസ്റ്റൺ ഇൻസ്റ്റിറ്റ്യൂട്ട് ഓഫ് ന്യൂറോളജിക്കൽ സ്റ്റഡീസിൽ ന്യൂറോളജിക്കൽ ഡിസീസിന്റെ മോളിക്യുലർ ബയോളജി ചെയർ ഏറ്റെടുത്തു.
2015 നവംബർ 29 ന് അദ്ദേഹത്തിന് ബ്രേക്ക്‌ത്രൂ സമ്മാനം ലഭിച്ചു .
2018 ൽ ഹാർഡി, ക്രിസ്റ്റ്യൻ ഹാസ്, ബാർട്ട് ഡി സ്ട്രൂപ്പർ, മൈക്കൽ ഗോഡെർട്ട് എന്നിവർക്കൊപ്പം "അൽഷിമേഴ്‌സ് രോഗത്തിന്റെ ജനിതക, തന്മാത്രാ അടിസ്ഥാനത്തെക്കുറിച്ചുള്ള ഗവേഷണങ്ങൾക്ക്" ബ്രെയിൻ സമ്മാനം ലഭിച്ചു.
മറ്റ് അവാർഡുകൾക്കും ബഹുമതികൾക്കും ഇടയിൽ , അൽഷിമേഴ്‌സ് രോഗം , പാർക്കിൻസൺസ് രോഗം , ഫ്രന്റോടെംപോറൽ ഡിമെൻഷ്യ എന്നിവയുടെ കാരണങ്ങൾ വിശദീകരിച്ചതിന് ഹാർഡി ലൈഫ് സയൻസിലെ ബ്രേക്ക്‌ത്രൂ സമ്മാനം നേടിയിട്ടുണ്ട്; 1991 ൽ അൽഷിമേഴ്‌സ് രോഗത്തെക്കുറിച്ചുള്ള ഗവേഷണത്തിനുള്ള മെറ്റ് ലൈഫ് സമ്മാനം, അൽഷിമേഴ്‌സ് രോഗത്തിലെ അമിലോയിഡ് ജീനിലെ ആദ്യത്തെ ജനിതകമാറ്റം വിശദീകരിക്കുന്നതിന് നടത്തിയ പ്രവർത്തനത്തിന് പൊട്ടാംകിൻ സമ്മാനം.
2009 ൽ റോയൽ സൊസൈറ്റിയുടെ (എഫ്ആർ‌എസ്) ഫെലോ ആയി തിരഞ്ഞെടുക്കപ്പെട്ടു.
2018 - ബ്രെയിൻ സമ്മാനം 2017 - ലീഡ്സ് സർവകലാശാലയിലെ ഓണററി ഡോക്ടർ ഓഫ് സയൻസ് 2015 - ലൈഫ് സയൻസിലെ ബ്രേക്ക്‌ത്രൂ സമ്മാനം 2015 - യൂറോപ്യൻ മോളിക്യുലർ ബയോളജി ഓർഗനൈസേഷന്റെ (EMBO) അംഗം 2014 - പാർക്കിൻസൺ ഗവേഷണത്തിനുള്ള മൈക്കൽ ജെ. ഫോക്സ് ഫൗണ്ടേഷൻ അവാർഡ് 2014 - ബയോകെമിക്കൽ സൊസൈറ്റിയിൽ നിന്നുള്ള തുഡിച്ചം മെഡൽ 2014 - ഡാൻ ഡേവിഡ് പ്രൈസ് 2011 - ഇൻസ്റ്റിറ്റ്യൂട്ട് ഓഫ് ബയോളജിയിൽ തിരഞ്ഞെടുക്കപ്പെട്ട ഫെലോ 2010 - ഓണററി ഡോക്ടർ ഓഫ് സയൻസ്, ന്യൂകാസിൽ യൂണിവേഴ്സിറ്റി 2009 - റോയൽ സൊസൈറ്റിയുടെ ഫെലോ ആയി തിരഞ്ഞെടുക്കപ്പെട്ടു 2008 - ഓണററി എംഡി, സ്വീഡനിലെ യുമെ സർവകലാശാല, 2008 - അക്കാദമി ഓഫ് മെഡിക്കൽ സയൻസസിന്റെ (എഫ്എംഡിസി) ഫെലോ ആയി തിരഞ്ഞെടുക്കപ്പെട്ടു 2008 - പാർക്കിൻസൺസ് രോഗത്തെക്കുറിച്ചുള്ള ഗവേഷണത്തിനുള്ള ആൻ മേരി ഒപ്രെച്റ്റ് ഇന്റർനാഷണൽ പ്രൈസ് 2002 - അൽഷിമേഴ്‌സ് രോഗത്തെക്കുറിച്ചുള്ള ഗവേഷണത്തിനുള്ള കൗൾ സമ്മാനം 1995 - വാർദ്ധക്യത്തെക്കുറിച്ചുള്ള ഗവേഷണത്തിനുള്ള അനുബന്ധ സിഗ്നൽ സമ്മാനം 1994 - അൽഷിമേഴ്സ് രോഗത്തിൽ മെഡിക്കൽ ഗവേഷണത്തിനുള്ള മെറ്റ് ലൈഫ് ഫൗണ്ടേഷൻ അവാർഡ് 1993 - അൽഷിമേഴ്‌സ് ഗവേഷണത്തിനായി അമേരിക്കൻ അക്കാദമി ഓഫ് ന്യൂറോളജിയിൽ നിന്നുള്ള പൊട്ടാംകിൻ സമ്മാനം 1992 - അൽഷിമേഴ്‌സ് രോഗത്തെക്കുറിച്ചുള്ള ഗവേഷണത്തിനുള്ള ഐപ്‌സെൻ സമ്മാനം 1991 - പീറ്റർ ഡെബ്ജെ പ്രൈസ്, ബെൽജിയത്തിലെ ലിംബർഗ് സർവകലാശാല, അൽഷിമേഴ്‌സ് ഗവേഷണത്തിനായി അവലംബം
ജോൺ ഹ്യൂബെർട്ട് മാർഷൽ
സർ ജോൺ ഹ്യൂബെർട്ട് മാർഷൽ CIE FBA (ജീവിതകാലം: 19 മാർച്ച് 1876, ചെസ്റ്റർ, ഇംഗ്ലണ്ട് - 1958 ആഗസ്റ്റ് 17, ഇംഗ്ലണ്ടിലെ ഗ്വിൽഡ്ഫോർഡ്) 1902 മുതൽ 1928 വരെയുള്ള​കാലത്ത് ആർക്കിയോളജിക്കൽ സർവേ ഓഫ് ഇന്ത്യയുടെ ഡയറക്ടർ ജനറലായിരുന്നു.
സിന്ധു നദീതട നാഗരികതയിൽ ഉൾപ്പെട്ടിരുന്ന പ്രധാന പട്ടണങ്ങളായ ഹാരപ്പ , മോഹൻജൊദാരോ എന്നിവിടങ്ങളിലെ ഉദ്ഘനനങ്ങൾക്ക് അദ്ദേഹം മേൽനോട്ടം വഹിച്ചു.
മാർഷൽ ഡൾവിച്ച് കലാലയത്തിലും കേംബ്രിഡ്ജിലെ കിങ്ങ്‌സ് കോളെജിലുമായിട്ടാണ് ചരിത്രം  പഠിച്ചത്.
1988ൽ അദ്ദേഹത്തിന് പോർസൺ പുരസ്കാരം ലഭിച്ചു.
തുടർന്ന് അദ്ദേഹം സർ ആർതർ ഇവാൻസിനു കീഴിൽ പുരാവസ്തുശാസ്ത്രം അഭ്യസിച്ചു.
1902 ൽ ഇന്ത്യയുടെ വൈസ്രോയി ആയിരുന്ന കഴ്സൺ പ്രഭു അദ്ദേഹത്തെ ബ്രിട്ടീഷ്-ഇന്ത്യൻ ഭരണപ്രദേശത്തെ പുരാവസ്തുഗവേഷണത്തിന്റെ മേൽനോട്ടം ഏല്പിച്ചു.
മാർഷൽ ഇന്ത്യയിലെ പുരാവസ്തുശാസ്ത്രത്തെ ആധുനികവൽകരിച്ചു.
പുരാതനമായ സ്മാരകങ്ങളും മറ്റു വസ്തുക്കളും വിശദമായ നാമവലി മൂലം രേഖപ്പെടുത്താൻ അദ്ദേഹം ഒരു പദ്ധതി കൊണ്ടുവന്നു.
ഇന്ത്യക്കാരെ പുരാവസ്തുഗവേഷണത്തിൽ പങ്കാളികളാക്കാൻ അദ്ദേഹം ശ്രമിച്ചു.
1913ൽ അദ്ദേഹം തക്ഷശിലയുടെ ഉദ്ഖനനം ആരംഭിച്ചു.
ഇത് 20 വർഷത്തോളം എടുത്ത ഒരു പദ്ധതിയായിരുന്നു.
1918ൽ അദ്ദേഹം തക്ഷശില മ്യൂസിയത്തിന്റെ തറക്കല്ലിട്ടു.
പിന്നീട് അദ്ദേഹം പഴയ കാല ബുദ്ധമത കേന്ദ്രങ്ങളായിരുന്ന സാഞ്ചി, സാർനാഥ് എന്നീ സ്ഥലങ്ങളിലേക്കായി ശ്രദ്ധതിരിച്ചു.
അദ്ദേഹത്തിന്റെ പഠനങ്ങൾ സിന്ധു നദീതടസംസ്കാരത്തിൻടേയൂം മൗര്യ കാലഘട്ടത്തിലേയും നിരവധി തെളിവുകൾ വെളിച്ചത്തേക്കു കൊണ്ടുവന്നു.
അദ്ദേഹത്തിന്റെ പൂർവികനായിരുന്ന അലെക്സാണ്ഡർ കണ്ണിങ്ഹാമിന്റെ കണ്ടെത്തലുകൾ പിന്തുടർന്ന് 1920 ൽ അദ്ദേഹം ഹാരപ്പയിൽ ഉദ്ഘനനം ആരംഭിച്ചു.
ദയാറാം സാഹ്നി ആയിരുന്നു മേധാവി.
1922ൽ മോഹൻജൊ ദാരോയിൽ ഉദ്ഘനനം ആരംഭിച്ചു.
അന്നുവരെ കണ്ടുപിടിക്കപ്പെട്ടതിൽ വച്ച് ഇന്ത്യയുടെ ഏറ്റവും പുരാതനമായ സംസ്കൃതിയായിരുന്നു അത്.
തനതായ എഴുത്തു വിദ്യ ഉള്ള ഒരു പുരാതന സംസ്കാരത്തിന്റെ കണ്ടെത്തൽ ആയിരുന്നു അത്.
ഗവേഷണ ഫലങ്ങൾ 1924ൽ സെപ്റ്റംബർ 20 ഇല്ലസ്റ്റ്രേറ്റഡ് ലണ്ടൻ ന്യൂസിൽ പ്രസിദ്ധീകരിച്ചു.
പണ്ഡിതർ മൊഹെഞൊദാരോയിൽ നിന്ന് കണ്ടെടുത്ത ഫലകങ്ങളും മറ്റും മെസോപോട്ടേമിയയിലെ സുമേർ സംസ്കൃതിയോട് ഉപമിച്ചു.
തുടർന്നുണ്ടായ ഗവേഷണം മൊഹെൻജൊ ദാരോയിലേയും ഹാരപ്പയിലേയും നഗരാവശിഷ്ടങ്ങൾ അതിപുരാതനവും  വളരെയധികം ആസൂത്രിതവുമായ ഒരു നഗരത്തിന്റെ ചിത്രം വെളിച്ചത്ത് കൊണ്ടുവന്നു.
ബലൂചിസ്താനിലെ നാലിനടുത്തുള്ള പുരാതനമായ സൊഹർ ഡംബും അദ്ദേഹം ഉദ്ഘനനം ചെയ്തു.
ഇവിടേ നിന്ന് കിട്ടിയ ശിലകളും മറ്റും ബ്രിട്ടിഷ് മ്യൂസിയത്തിൽ പ്രദശനത്തിനു വെച്ചിട്ടുണ്ട്.
1921 ൽ കൽകത്ത സർവ്വകലാശാല അദ്ദേഹത്തിന് ഡി.ഫിൽ.
പ്രസിദ്ധീകരണങ്ങൾ {{ cite book }} : | first= has generic name ( help ) Volume 1 Volume 2 Taxila Achaeological Excavations Vol.
III അവലംബം ↑ ↑ ↑ The India List and India Office List for 1905 , London: Harrison and Sons, 1905, p. 562.
↑ Possehl, Gregory A. , The Indus Civilization: A Contemporary Perspective , p. 10, 2002, AltaMira Press, IBSN 9780759101722, 0759101728, google books ↑ Jane McIntosh, The Ancient Indus Valley: New Perspectives ; ABC-CLIO, 2008; ISBN 978-1-57607-907-2 ; pp. 29–32.
↑ British Museum Collection ↑ The Times , 19 December 1921.
ജോൺ ഹാലിഡേ ക്രോം ഇംഗ്ലീഷ് വിലാസം https://ml.wikipedia.org/wiki/John_Halliday_Croom Sir John Halliday Croom 25 Charlotte Square, Edinburgh The grave of John Halliday Croom, Dean Cemetery, Edinburgh
ഒരു സ്കോട്ടിഷ് ശസ്ത്രക്രിയാ വിദഗ്ധനും വൈദ്യശാസ്ത്ര സംബന്ധിയായ എഴുത്തുകാരനുമായിരുന്നു സർ ജോൺ ഹാലിഡേ ക്രോം FRSE PRCPE PRCSE (15 ജനുവരി 1847 - 27 സെപ്റ്റംബർ 1923).
എഡിൻബർഗിലെ റോയൽ കോളേജ് ഓഫ് ഫിസിഷ്യൻസിന്റെയും എഡിൻബർഗിലെ റോയൽ കോളേജ് ഓഫ് സർജൻസിന്റെയും പ്രസിഡന്റായി അദ്ദേഹം സേവനമനുഷ്ഠിച്ചു.
1847 ജനുവരി 15-ന് തെക്ക്-പടിഞ്ഞാറൻ സ്കോട്ട്ലൻഡിലെ സങ്കുഹാറിലെ മൻസസിൽ ജാനറ്റിന്റെയും (നീ ഹാലിഡേ) യുണൈറ്റഡ് പ്രെസ്ബൈറ്റീരിയൻ ചർച്ചിലെ റവ.
ഡേവിഡ് മുറെ ക്രോമിന്റെയും മകനായി അദ്ദേഹം ജനിച്ചു.
1855-ഓടെ കുടുംബം എഡിൻബർഗിലേക്ക് താമസം മാറ്റി.
അവിടെ അദ്ദേഹത്തിന്റെ പിതാവ് ലോറിസ്റ്റൺ പ്ലേസ് പള്ളിയിൽ പ്രസംഗിച്ചു.
1860-ൽ, അവർ ടോൾക്രോസ് ജില്ലയിലെ 1 അപ്പർ ഗിൽമോർ പ്ലേസിൽ താമസിച്ചിരുന്നു.
എഡിൻബർഗിലെ റോയൽ ഹൈസ്കൂളിൽ ചേർന്ന അദ്ദേഹം എഡിൻബർഗ് സർവകലാശാലയിൽ വൈദ്യശാസ്ത്രം പഠിച്ചു.
1882-ൽ എംഡി ബിരുദം നേടി.
ലണ്ടനിലും പാരീസിലും പഠിച്ചു.
പ്രസിദ്ധീകരണങ്ങൾ Minor Gynaecological Operations and Appliances (1883) The Bladder During Parturition (1883) കലാപരമായ അംഗീകാരം
റോബർട്ട് ഹെൻറി അലിസൺ റോസ് c.1920 വരച്ച അദ്ദേഹത്തിന്റെ ഛായാചിത്രം എഡിൻബറോയിലെ റോയൽ കോളേജ് ഓഫ് സർജൻസിൽ തൂക്കിയിരിക്കുന്നു.
ജോൺ ഹെൻറി ഡാൽമെയെർ ഇംഗ്ലീഷ് വിലാസം https://ml.wikipedia.org/wiki/John_Henry_Dallmeyer ഇംഗ്ലീഷ് വിലാസം https://ml.wikipedia.org/wiki/John_Henry_Dallmeyer
ജോൺ ഹെൻറി ഡാൽമെയെർ ലെൻസുകളുടെ നിർമാതാവ് എന്ന നിലയിൽ പ്രശസ്തനായ ആഗ്ലോ- ജർമൻ ശാസ്ത്രജ്ഞനായിരുന്നു .
ജർമനിയിലെ വെസ്റ്റ്ഫാലിയായിലെ ലൊക്സ്റ്റെണ്ണിൽ 1830 സെപ്റ്റംബർ 6-ന് ഇദ്ദേഹം ജനിച്ചു .
ഇദ്ദേഹത്തിന്റെ പ്രാഥമിക വിദ്യാഭ്യാസത്തെ സംബന്ധിച്ച് വളരെ കുറച്ചു വിവരങ്ങൾ മാത്രമേ ലഭ്യമായിട്ടുളളൂ.
ശാസ്ത്രത്തിൽ തത്പരനായതിനാൽ ഒസ്നബ്രുക്കിലെ (Osnabruck) ഒരു ലെൻസ് നിർമാതാവിന്റെ കീഴിൽ പരിശീലകനായി ചേർന്നു.
1851-ൽ ലണ്ടനിലെത്തിയ ഡാൽമെയെർ ലെൻസ്, ദൂരദർശിനി എന്നിവയുടെ നിർമ്മാണത്തിൽ വ്യാപൃതനായിരുന്ന ആൻഡ്രു റോസിനോടൊപ്പം ഒരു വർഷത്തോളം പ്രവർത്തിച്ചു.
തുടർന്ന് ശാസ്ത്ര വിഷയങ്ങളിൽ റോസിന്റെ ഉപദേശകനായി നിയമിതനായി.
1859-ൽ റോസിന്റെ രണ്ടാമത്തെ പുത്രിയെ വിവാഹം കഴിച്ചതോടെ ദൂരദർശിനി നിർമ്മാണ പ്രവർത്തനങ്ങളിലും ഇദ്ദേഹം വ്യാപൃതനായി.
ഫോട്ടോഗ്രാഫിക് ലെൻസുകളിൽ ശ്രദ്ധ കേന്ദ്രീകരിച്ച ഡാൽമെയെർ അന്ന് പ്രചാരത്തിലുണ്ടായിരുന്ന പോർട്രെയിറ്റ്, ലാൻഡ്സ്ക്കേപ്പ് ലെൻസുകളുടെ നിർമ്മാണത്തിൽ പല പുതിയ പരിഷ്ക്കാരങ്ങളും വരുത്തി അവയുടെ ഗുണമേന്മ വർധിപ്പിച്ചു.
അതോടൊപ്പം സൂക്ഷ്മദർശിനിയിൽ ഉപയോഗിക്കുന്ന ഓബ്ജക്റ്റ് ഗ്ലാസ്സ്, പ്രാകാശിക ലാന്റേണിലെ കണ്ടൻസെർ എന്നിവയേയും ഇദ്ദേഹം പരിഷ്ക്കരിച്ചു.
സൂര്യന്റെ ചിത്രമെടുക്കാൻ കഴിയുന്ന ഏതാനും ഫോട്ടോഹീലിയോഗ്രാഫുകളും ഇദ്ദേഹം നിർമ്മിക്കുകയുണ്ടായി.
ടെലിഫോട്ടോ ലെൻസുകൾക്ക് പ്രചാരം നേടിക്കൊടുത്ത തോമസ് റൂഡോൾഫ്സ് ഡാൽമെയെർ ഇദ്ദേഹത്തിന്റെ രണ്ടാമത്തെ പുത്രനാണ്.
ന്യൂസിലണ്ടിൽ വച്ച് 1883 ഡിസംബർ 30-ന് ഡാൽമെയെർ ദിവംഗതനായി.
പുറത്തേക്കുള്ള കണ്ണികൾ http://www.britannica.com/EBchecked/topic/150224/John-Henry-Dallmeyer http://www.johnloomis.org/eop601/notes/history/people/dallmeyer.html Archived 2018-11-23 at the Wayback Machine .
http://gluedideas.com/Encyclopedia-Britannica-Volume-6-Part-2-Colebrooke-Damascius/John-Henry-Dallmeyer.html Archived 2016-03-06 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാൽമെയെർ, ജോൺ ഹെന്റി (1830 - 83) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജോൺ ഹട്ടൺ ബാൽഫോർ ഇംഗ്ലീഷ് വിലാസം https://ml.wikipedia.org/wiki/John_Hutton_Balfour എഡിൻബർഗിലെ വാരിസ്റ്റൺ സെമിത്തേരിയിലുള്ള ജോൺ ഹട്ടൻ ബാൽഫോറിൻറെ കല്ലറ.
ജോൺ ഹട്ടൺ ബാൽഫോർ FRSE FRS FRCSE FLS MWS (ജീവിതകാലം: സെപ്റ്റംബർ 15, 1808 മുതൽ ഫെബ്രുവരി 11, 1884 വരെ) ഒരു സ്കോട്ടിഷ് സസ്യശാസ്ത്രജ്ഞൻ ആയിരുന്നു.
1841-ൽ ബാൽഫോർ, ഗ്ലാസ്ഗോ സർവകലാശാലയിൽ ആദ്യമായി ബോട്ടണി പ്രൊഫസറാകുകയും എഡിൻബർഗ് സർവ്വകലാശാലയിലേയ്ക്ക് മാറുകയും, അവിടെ റോയൽ ബൊട്ടാണിക്ക് ഗാർഡനിലെ ഏഴാമത്തെ റീജിയസ് കീപ്പർ ആയിത്തീരുകയും ചെയ്തു.
1845-ൽ ഹെർ മജെസ്റ്റി ബൊട്ടാണിസ്റ്റ് ആകുകയും 1879-ൽ വിരമിക്കുന്നതു വരെ അദ്ദേഹം തൽസ്ഥാനത്ത് തുടരുകയും ചെയ്തു.
വുഡി ഫൈബർ എന്ന വിളിപ്പേരും അദ്ദേഹത്തിനുണ്ടായിരുന്നു.
ഒരു പ്രിൻറിംഗ് ആൻഡ് പബ്ലിഷിംഗ് പ്രസ്ഥാനം സ്ഥാപിക്കാനായി എഡിൻബർഗിൽ മടങ്ങിയെത്തിയ ആർമി സർജനായിരുന്ന ആൻഡ്രൂ ബാൽഫോറിൻറെ പുത്രനായിരുന്നു ജോൺ ഹട്ടൺ.
എഡിൻബർഗിലെ റോയൽ ഹൈസ്കൂളിലാണ് ബാൽഫോർ വിദ്യാഭ്യാസം നടത്തിയത്.
പിന്നീട് അദ്ദേഹം സെന്റ് ആൻഡ്രൂസ് യൂണിവേഴ്സിറ്റിയിലും എഡിൻബർഗിലെ യൂണിവേഴ്സിറ്റിയിലും പഠനം നടത്തി.
1832 ൽ എം.എ.യും തുടർന്ന് എം.ഡി. ബിരുദവും നേടി.
എഡിൻബർഗിൽ അദ്ദേഹം പ്ലിനിയൻ സൊസൈറ്റിയുടെ ശ്രദ്ധേയനായ ഒരു അംഗമായിയിരുന്നു.
അവിടെ അദ്ദേഹം ഫ്റിനോളജിസ്റ്റ് വില്ല്യം എ. എഫ്.ബ്രോണെയെ കണ്ടുമുട്ടി.
പ്രകൃതിചരിത്രത്തിനും ദൈവശാസ്ത്രത്തിനുമെതിരെ ശക്തമായ സംവാദത്തിൽ ഏർപ്പെട്ടു.
ചർച്ച് ഓഫ് സ്കോട്ട്ലൻഡിലെ പ്രാഥമിക ഉദ്ദേശം വൈദികപ്പട്ടം ആയിരുന്നെങ്കിലും അദ്ദേഹം വിദേശരാജ്യത്തെ പഠനത്തിനുശേഷം 1834-ൽ എഡിൻബർഗിൽ വൈദ്യ പരിശീലനം ആരംഭിച്ചു.
1835 ജനുവരിയിൽ 26 വയസ്സു പ്രായമുള്ളപ്പോൾ എഡിൻബർഗ് റോയൽ സൊസൈറ്റി ഫെല്ലോ ആയി അദ്ദേഹം തെരഞ്ഞെടുക്കപ്പെട്ടു.
അവിടത്തെ ദീർഘകാല അംഗങ്ങളിൽ ഒരാളായിരുന്നു അദ്ദേഹം.1860-1879 കാലഘട്ടത്തിൽ ഇതിൻറെ ജനറൽ സെക്രട്ടറിയും, 1881-ൽ 3 വർഷം വൈസ് പ്രസിഡന്റും ആയിരുന്നു.
Balf.
ബോട്ടണി
സസ്യശാസ്ത്രത്തിലുള്ള താത്പര്യം മൂലം, 1836-ൽ ബൊട്ടാണിക്കൽ സൊസൈറ്റി ഓഫ് എഡിൻബർഗിന്റെയും (1845-46 കാലഘട്ടത്തിൽ പ്രസിഡന്റ് പദവി) 1838-ൽ എഡ്വിൻബർഗ് ബൊട്ടാണിക്കൽ ക്ലബിന്റെയും സ്ഥാപനത്തിൽ ബാൽഫോർ പ്രശസ്തനായി.
1841-ൽ അദ്ദേഹം എഡിൻബർഗിന്റെ എക്സ്ട്രമ്യൂറൽ സ്കൂളിലെ ക്ലാസുകളിൽ സസ്യശാസ്ത്രത്തിലുള്ള നേട്ടങ്ങളെക്കുറിച്ച് ചില പ്രഭാഷണങ്ങൾ നടത്തി.
1842-ൽ അദ്ദേഹം ഗ്ലാസ്ഗോ സർവകലാശാലയിലെ ബോട്ടണി പ്രൊഫസറായി നിയമിതനായി.
1845-ൽ ബാൽഫോർ, എഡിൻബർഗ് സർവകലാശാലയിലെ ബോട്ടണി ചെയർമാൻ സ്ഥാനം ഏറ്റെടുത്തു.
1879 വരെ അദ്ദേഹം ആ സ്ഥാനത്ത് തുടർന്നു.
ഏഡിൻബർഗിലെ റോയൽ ബൊട്ടാണിക് ഗാർഡന്റെ സൂക്ഷിപ്പുകാരനായും അദ്ദേഹത്തെ നാമനിർദ്ദേശം ചെയ്തു.
അവിടത്തെ ഏറ്റവും ശ്രേഷ്ഠതയുള്ള സസ്യശാസ്ത്രജ്ഞൻ ആകുകയും ചെയ്തു.
ഈ നിയമനങ്ങൾ ചാൾസ് ഡാർവിന്റെ ഏറ്റവും അടുത്ത സഹപ്രവർത്തകനായ ജോസഫ് ഡാൾട്ടൺ ഹുക്കറുമായി ഒരു നീണ്ട രാഷ്ട്രീയ പോരാട്ടത്തിലൂടെയാണ് ബാൽഫോർ നേടിയെടുത്തത്.
ഏഡിൻബർഗ് സർവകലാശാലയിൽ മെഡിസിൻ ഫാക്കൽറ്റിയിൽ ഡീൻ ആയി ബാൽഫോർ പ്രവർത്തിച്ചിരുന്നു.
അദ്ദേഹം സസ്യശാസ്ത്രത്തിൽ ഏറെ വൈദഗ്ദ്ധ്യം ഉള്ള അദ്ധ്യാപകനായിരുന്നു .
പ്രകൃതിശാസ്ത്ര ദൈവശാസ്ത്രത്തിൽ അദ്ദേഹം ഏറെ വൈദഗ്ദ്ധ്യം കാട്ടി.
നാച്യുറൽ തിയോളജിയിൽ ശാസ്ത്രീയ പ്രഭാഷണങ്ങളിൽ അദ്ദേഹം മുഴുകിയിരുന്നു.
1862 ജനുവരിയിൽ അദ്ദേഹം ചാൾസ് ഡാർവിനോട് ബൊട്ടാണിക്കൽ വിഷയങ്ങളിൽ കത്തിടപാടുകൾ നടത്തിയിരുന്നു.
അദ്ദേഹത്തിന്റെ സഹോദരൻ വില്യം എ. എഫ്. ബ്രോണുമായി പ്ലീനിയൻ സൊസൈറ്റിയിൽ സായാഹ്നങ്ങളിൽ അവർ ഒത്തുചേർന്നിരുന്നു.
അവലംബം പുറം കണ്ണികൾ John Hutton Balfour എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജോൺകുട്ടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഈ ലേഖനത്തിന്റെ വിഷയം വിക്കിപീഡിയയുടെ notability guideline for biographies അനുസരിച്ച് ചോദ്യം ചെയ്യപ്പെട്ടിരിക്കുന്നു .
( February 2017 ) ( Learn how and when to remove this message )
ജോൺകുട്ടി ഒരു ഇന്ത്യൻ ചലച്ചിത്ര എഡിറ്റർ ആണ്.
2012 ൽ റിലീസ് ചെയ്ത മായാമോഹിനി എന്ന ഹിറ്റ് ചിത്രത്തിന്റെ എഡിറ്റിംഗ് കൈകാര്യം ചെയ്തു കൊണ്ടാണ് ഇദ്ദേഹം സിനിമ ലോകത്തേക്ക് കടന്നു വന്നത്.
തുടർന്ന് മെമ്മറീസ് , സെവൻത്ഡേ , പുലിമുരുകൻ തുടങ്ങിയ ചിത്രങ്ങളുടെ എഡിറ്റിംഗ് നിർവഹിച്ച് ഈ മേഖലയിൽ മുൻ നിരയിൽ എത്തി.
സെക്കൻഡിൽ മിന്നി മറയുന്ന ദൃശ്യങ്ങളെ മനോഹരമായി വെട്ടി ഒതുക്കി പ്രേക്ഷകർക്ക് ഹൃദ്യമായ അനുഭവമാക്കി മാറ്റുന്ന രീതി ആണ് അദ്ദേഹം ഉപയോഗിക്കുന്നത്.
Ksfdc ,ചിത്രാഞ്ജലി എന്നിവടങ്ങളിൽ ജോലി ചെയ്ത അദ്ദേഹം സത്യൻ അന്തിക്കാടിന്റെ അച്ചുവിന്റെ അമ്മ എന്ന ചിത്രത്തിൽ അസിസ്റ്റന്റ് എഡിറ്റർ ആയി പ്രവർത്തിച്ചിട്ടുണ്ട്.
ഏഷ്യാനെറ്റിലെ മുൻഷി എന്ന പരമ്പര എഡിറ്റ് ചെയ്തതും ഇദ്ദേഹം ആണ്.
2012 മായാമോഹിനി മാഡ് ഡാഡ്‌ ശൃംഗാരവേലൻ
2013 മെമ്മറീസ് പ്രോഗ്രസ് റിപ്പോർട്ട് സെവൻത് ഡേ സെക്കൻഡ്സ്
2014 ഓർമയുണ്ടോ ഈ മുഖം മൈലാഞ്ചി മൊഞ്ചുള്ള വീട്
2015 ഇവൻ മര്യാദരാമൻ അമർ അക്ബർ അന്തോണി പാവാട വെൽകം ടൂ സെൻട്രൽ ജെയിൽ
2016 സ്വര്ണ കടുവ പുലിമുരുകൻ കട്ടപ്പനയിലെ ഹൃതിക് റോഷൻ
2017 മാസ്റ്റർപീസ്
2018 ഒടിയൻ (ചലച്ചിത്രം)
2019 മധുരരാജ (2019) മേരാ നാം ഷാജി (2019) ഒരു യമണ്ടൻ പ്രേമകഥ (2019) മാർഗ്ഗംകളി (ചലച്ചിത്രം) (2019)
പുഷ്കർ ഇംഗ്ലീഷ് വിലാസം https://ml.wikipedia.org/wiki/Pushkar
രാജസ്ഥാനിലെ അജ്മീർ ജില്ലയിൽ സ്ഥിതി ചെയ്യുന്ന ഒരു നഗരമാണ് പുഷ്കർ (ഹിന്ദി: पुष्कर).
അജ്മീരിൽ വടക്കുപടിഞ്ഞാറ് 10 കിലോമീറ്റർ (6.2 മൈൽ) വടക്കുകിഴക്ക് ജയ്പൂർ നിന്നും 150 കിലോമീറ്റർ തെക്കുപടിഞ്ഞാറായി സ്ഥിതി ചെയ്യുന്നു.
ഹിന്ദുക്കളുടെയും സിഖുകാരുടെയും തീർത്ഥാടന കേന്ദ്രമാണിത്.
പുഷ്കറിലെ മിക്ക ക്ഷേത്രങ്ങളും ഘാട്ടുകളും പതിനെട്ടാം നൂറ്റാണ്ടിലേതാണെന്നും പിന്നീട് ഈ പ്രദേശം മുസ്ലീങ്ങൾ കീഴടക്കിയപ്പോൾ നിരവധി ക്ഷേത്രങ്ങൾ നശിപ്പിക്കപ്പെട്ടതായും പറയപ്പെടുന്നു.
പിന്നീട് തകർന്ന ക്ഷേത്രങ്ങൾ പുനർനിർമ്മിച്ചു.
പുഷ്കർ ക്ഷേത്രങ്ങളിൽ ഏറ്റവും പ്രസിദ്ധമായത് പതിനാലാം നൂറ്റാണ്ടിൽ നിർമിച്ച ബ്രഹ്മക്ഷേത്രമാണ് .
ഹിന്ദുക്കൾ പ്രത്യേകിച്ച് ശാക്തേയത്തിൽ പുഷ്കർ ഒരു വിശുദ്ധ നഗരമായി കണക്കാക്കപ്പെടുന്നു.
നഗരത്തിൽ മുട്ട , ഇറച്ചി എന്നിവയുടെ  ഉപയോഗം നിരോധിച്ചിരിക്കുന്നു.
പുഷ്കർ തടാകത്തിന്റെ തീരത്താണ് പുഷ്കർ സ്ഥിതി ചെയ്യുന്നത്.
തീർത്ഥാടകർ കുളിക്കുന്ന നിരവധി ഘട്ടുകൾ ഇവിടെയുണ്ട്.
പുഷ്കർ ഗുരുനാനാക്കിന്റെയും ഗുരു ഗോബിന്ദ് സിങ്ങിന്റെയും ഗുരുദ്വാരകൾക്ക് വലിയ പ്രാധാന്യമുണ്ട്.
ഗുരു ഗോവിന്ദ് സിങ്ങിന്റെ സ്മരണയ്ക്കായി മറാഠകൾ നിർമ്മിച്ച ഗോബിന്ദ് ഘാട്ട് എന്നാണ് സ്നാനഘട്ടത്തിലെ ഒരു ഘടകം അറിയപ്പെടുന്നത്.
ചിത്രശാല ഇതും കാണുക
പുഷ്കർ മേള അവലംബം ബാഹ്യ ലിങ്കുകൾ Pushkar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Pushkar map Archived 2019-12-03 at the Wayback Machine .
Important places in Pushkar The Ultimate Guide to Pushkar, Rajasthan – places to visit, things to do, where to stay, eat Archived 2020-02-11 at the Wayback Machine .
പുവാ റാക്കോവ്സ്കി ഇംഗ്ലീഷ് വിലാസം https://ml.wikipedia.org/wiki/Puah_Rakovsky
പ്രൊഫഷണൽ അധ്യാപികയും സയണിസ്റ്റ് ആക്ടിവിസ്റ്റും ഫെമിനിസ്റ്റ് നേതാവുമായിരുന്നു പുവാ റാക്കോവ്സ്കി (1865–1955).
യഹൂദ സ്ത്രീകളുടെ ഉന്നമനത്തിനായി അവർ പ്രവർത്തിച്ചു.
പരമ്പരാഗതവും സമ്പന്നവുമായ ഒരു ജൂത കുടുംബത്തിലാണ് പോളണ്ടിലെ ബിയാലിസ്റ്റോക്കിൽ 1865 ജൂലൈ 3 ന് റാക്കോവ്സ്കി ജനിച്ചത്.
അവരുടെ അച്ഛൻ മെനഹേം മെൻഡൽ പരിശീലനം ലഭിച്ച റബ്ബിയായിരുന്നു.
കമ്മീഷൻ ഏജന്റായി ജോലി ചെയ്തിരുന്ന അദ്ദേഹത്തിന് റാക്കോവ്സ്കി ജനിക്കുമ്പോൾ പതിനേഴു വയസ്സും അമ്മയ്ക്ക് പതിനഞ്ച് വയസ്സുമായിരുന്നു.
മാതാപിതാക്കളുടെ ഏറ്റവും മൂത്ത കുട്ടിയായ അവർക്ക് പതിനാല് സഹോദരങ്ങളുണ്ടായിരുന്നു.
റാക്കോവ്സ്കി 1889-ൽ അദ്ധ്യാപനം ആരംഭിച്ചു.
പോളണ്ടിലെ ലോംസയിലുള്ള പെൺകുട്ടികളുടെ ഒരു സ്കൂളിൽ അവൾ ഹീബ്രു പഠിപ്പിച്ചു.
1891-ൽ വാർസോയിലെ ഒരു ജൂത പെൺകുട്ടികളുടെ സ്കൂളിൽ അധ്യാപികയായും ഡയറക്ടറായും ജോലി ചെയ്തു.
1893-ൽ അവൾ പെൺകുട്ടികൾക്കായി ഒരു സ്കൂൾ തുറന്നു.
അവിടെ വിദ്യാർത്ഥിനികളെ ഹീബ്രു, ജൂത ഭാഷകൾ പഠിപ്പിച്ചു.
ഒന്നാം ലോകമഹായുദ്ധം വരെ പ്രവർത്തിച്ചിരുന്ന ഈ വിദ്യാലയം ദേശീയ പ്രാധാന്യമുള്ളതായിരുന്നു.
വാർസോയിൽ, റാക്കോവ്സ്കി സയണിസ്റ്റ് സമൂഹത്തിന്റെ സജീവ അംഗമായി.
സമൂഹത്തിലെ അവരുടെ പ്രവർത്തനങ്ങളിൽ പോലും അവൾ സ്ത്രീകളിലും അവരുടെ ഉന്നമനത്തിലും ശ്രദ്ധ കേന്ദ്രീകരിച്ചു.
അവരുടെ വിപുലമായ പ്രവർത്തനവും വോക്കൽ ആക്ടിവിസവും അവളെ രാജ്യത്തെ ഒരു ജനപ്രിയ വ്യക്തിത്വത്തിലേക്ക് നയിച്ചു.
1920-ൽ, റാക്കോവ്സ്കി വാർസോയിൽ ജൂത വിമൻസ് അസോസിയേഷൻ (YFA) സ്ഥാപിച്ചു.
അത് സയണിസത്തിനും ഫെമിനിസ്റ്റിനുമുള്ള ഒരു ദേശീയ സംഘടനയായി അറിയപ്പെട്ടു.
യഹൂദ സ്ത്രീകൾക്ക് മതേതരവും തൊഴിലധിഷ്ഠിതവുമായ വിദ്യാഭ്യാസം നൽകുന്നതിനും അവരെ സ്വതന്ത്രരായിരിക്കാൻ സജ്ജരാക്കുന്നതിനുമായി അസോസിയേഷൻ പ്രവർത്തിച്ചു.
റാക്കോവ്സ്കി നാല് തവണ വിവാഹം കഴിച്ചു, മൂന്ന് മക്കളുണ്ടായിരുന്നു - രണ്ട് പെൺമക്കളും ഒരു മകനും.
1935 ൽ അവർ ഇസ്രായേലിലേക്ക് മാറി.
പുവ്വം ഇംഗ്ലീഷ് വിലാസം https://ml.wikipedia.org/wiki/Schleichera_oleosa
ഇൻഡ്യയിലാകമാനം സമുദ്രനിരപ്പിൽ നിന്നും 900 മീറ്റർ വരെ ഉയരമുള്ള പ്രദേശങ്ങളിൽ  വളരുന്ന വൃക്ഷമാണ് പൂവം / പുവ്വം .
ഇടതിങ്ങിയ ഇലകളും, പാളികളായി അടർന്നു പോകുന്ന മിനുസമായ ഇളം തവിട്ട് നിറമുള്ള തോലുമുള്ള പൂവം 40 മീറ്റർ വരെ ഉയരത്തിൽ വളരുന്ന വൃക്ഷമാണ്.
ഇലകൊഴിയും വനങ്ങളിലും , നിത്യഹരിത വനങ്ങളിലും കാണുന്ന പൂവം ഒരു ശരാശരി വലിപ്പമുള്ളതോ വലിയ വൃക്ഷമായോ കാണപ്പെടുന്നു.
തണ്ടിന് ഇരുവശത്തായി  2-4 ജോഡി ഇലകൾ, പച്ച കലർന്ന മഞ്ഞ നിറമുള്ള പൂക്കൾ, മുള്ളുകൾ നിറഞ്ഞ കട്ടിയുള്ള തോലുള്ള ഫലങ്ങൾക്ക് അണ്ഡാകൃതിയാണ്.
മാംസളമായ, ചാറുനിറഞ്ഞ ഫലത്തിനുള്ളിൽ 1-2 എണ്ണമെഴുകുള്ള കായ്കൾ കാണുന്നു.
ആയുർവ്വേദ ഔഷധങ്ങളിൽ പൂവത്തിന്റെ തോലും എണ്ണയുമാണ് പ്രധാനമായും ഉപയോഗിക്കുന്നത്.
ദൂതളം, പൂവണം എന്നെല്ലാം അറിയപ്പെടുന്നു.
Schleichera എന്ന് ജനുസ്സിൽ ഈ ഒരു സ്പീഷിസ് മാത്രമെ ഉള്ളൂ.
രസം			:അമ്ലം (ഫലത്തിന്), തിക്തം, കഷായം (തൊലിക്കും, തൈലത്തിനും)
ഗുണം		:ഗുരു, സ്നിഗ്ദ്ധം
ഫലം, തൊലി, ബീജതൈലം ഔഷധശാസ്ത്രം പൂവ്വത്തിന്റെ തോലിൽ നിന്നും തടിയിൽ നിന്നും വേർതിരിച്ചെടുത്ത ഏഴ് ഹൈഡ്രോക്സൈലേറ്റഡ് സ്റ്റീറോളുകൾക്കും (സ്‌ക്ലൈകെറാസ്റ്റാറ്റിൻ 1 മുതൽ 7 വരെ), രണ്ട് അനുബന്ധ സ്റ്റീറോളുകൾക്കും (സ്‌ക്ലൈകിയോൾ 1, 2) രക്താർബുദ കോശങ്ങളുടെ വളർച്ചയെ തടയുവാനുള്ള ശേഷിയുണ്ട്.
പൂവ്വത്തിന്റെ തോലിൽ നിന്നും നിർമ്മിച്ച ലായനി വയറിൽ ഉണ്ടാകുന്ന വൃണങ്ങൾക്കുള്ള ചികിത്സയിൽ ആധുനിക ഔഷധമായ ഒമിപ്രസോളിനെക്കാൾ ഫലമുണ്ട് എന്ന് പരീക്ഷണങ്ങൾ തെളിയിച്ചിട്ടുണ്ട്.
ഫ്രീ റാഡിക്കലുകളുകൾ മനുഷ്യ ഡി.എൻ.എ. യുടെ ഘടനയിൽ മാറ്റം വരുത്തി അർബുദം പോലെയുള്ള രോഗങ്ങൾക്കും, കോശങ്ങളുടെ അകാല മരണത്തിനും കാരണമാകുന്നത് തടയുവാൻ പൂവത്തിൽ നിന്ന് ലഭിച്ച ഘടകങ്ങൾക്ക് കഴിവുണ്ട് പൂവത്തിന്റെ തടി അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ Indian medicinal plants: a compendium of 500 species, Volume 5 By P. K. Warrier, V. P. K. Nambiar, C. Ramankutty 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ Journal of Natural Products, 2000, 63 (1), pp 72–78;Isolation and Structures of Schleicherastatins 1−7 and Schleicheols 1 and 2 from the Teak Forest Medicinal Tree Schleichera oleosa ↑ International Journal of Research in Pharmaceutical and Biomedical Sciences; Research Paper-Antiulcer activity of Schleichera oleosa; ISSN 2229 3701 ↑ Drug and chemical toxicology;2010 Oct;33(4):329-36;Diminution of free radical induced DNA damage by extracts/fractions from bark of Schleichera oleosa പുറത്തേക്കുള്ള കണ്ണികൾ http://www.biotik.org/india/species/s/schloleo/schloleo_en.html Archived 2012-01-16 at the Wayback Machine .
കൂടുതൽ വിവരവും കാണുന്ന ഇടങ്ങളും പൂവത്തെപ്പറ്റിയുള്ള വിശദവിവരങ്ങൾ Archived 2012-01-19 at the Wayback Machine .
മറ്റു പേരുകൾ വിക്കിസ്പീഷിസിൽ Schleichera oleosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.